תקנות רישוי שירותי התעופה (הפחתה של סכום עיצום כספי ופריסת תשלומים)

{{ח:התחלה}}
{{ח:כותרת|תקנות רישוי שירותי התעופה (הפחתה של סכום עיצום כספי ופריסת תשלומים), התשע״א–2011}}

{{ח:פתיח-התחלה}}
{{ח:תיבה|ק״ת תשע״א, 1160|תקנות רישוי שירותי התעופה (הפחתה של סכום עיצום כספי ופריסת תשלומים)|https://olaw.org.il/takanot/takanot-7014.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק רישוי שירותי התעופה#סעיף 10א|סעיפים 10א(ו)(2)}} {{ח:חיצוני|חוק רישוי שירותי התעופה#סעיף 23|ו־23(א)}} {{ח:חיצוני|חוק רישוי שירותי התעופה|לחוק רישוי שירותי התעופה, התשכ״ג–1963}} (להלן – החוק), בהסכמת שר המשפטים לפי {{ח:חיצוני|חוק רישוי שירותי התעופה#סעיף 10א|סעיף 10א(ו)(2) לחוק}}, ולפי הצעת רשות התעופה האזרחית לפי {{ח:חיצוני|חוק רישוי שירותי התעופה#סעיף 23|סעיף 23(א) לחוק}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הפחתת סכומי העיצום הכספי}}
{{ח:תת|(א)}} המנהל רשאי להפחית למפר את סכום העיצום הכספי, אם התקיימה אחת או יותר מהנסיבות שלהלן, עד השיעורים המנויים לצדן:
{{ח:תתת|(1)}} המפר לא הפר כל הוראה מהוראות {{ח:חיצוני|חוק רישוי שירותי התעופה|החוק}} או לפיו בחמש השנים שקדמו להפרה – עד 25 אחוזים; לא הפר את אותה ההוראה בחמש השנים שקדמו להפרה – עד 10 אחוזים;
{{ח:תתת|(2)}} המפר, עוד בטרם גילתה רשות התעופה האזרחית, שהוקמה לפי {{ח:חיצוני|חוק רשות התעופה האזרחית|חוק רשות התעופה האזרחית, התשס״ה–2005}}, את ההפרה, הפסיק את ההפרה מיוזמתו ודיווח על ההפרה ועל הפסקתה למנהל – עד 25 אחוזים;
{{ח:תתת|(3)}} המפר הוא יחיד והמנהל שוכנע כי ההפרה נגרמה בשל נסיבות אישיות המצדיקות הפחתה של העיצום הכספי, או שהתקיימו נסיבות אישיות קשות המצדיקות שלא למצות את הדין עם המפר – עד 25 אחוזים; המנהל יגיש אחת לשנה ליועץ המשפטי לממשלה או למי שהוא יורה דין וחשבון על השימוש בסמכות לפי פסקה זו והטעמים שבשלהם ניתנה ההפחתה מכוח פסקה זו.
{{ח:תת|(ב)}} התקיימו לגבי מפר כמה נסיבות כאמור בתקנת משנה (א), רשאי המנהל להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד שסכום ההפחתות המצטבר לא יעלה על 50 אחוזים מסכום העיצום הכספי.
{{ח:תת|(ג)}} הוראות תקנת משנה (א)(1) לא יחולו על בעל רישיון או היתר הפעלה שטרם מלאו שנתיים מהיום שבו קיבל לראשונה רישיון או היתר הפעלה, לפי העניין.

{{ח:סעיף|2|הפרות מרובות בשל אותו מעשה}}
{{ח:ת}} ביצע המפר מעשה אחד המהווה הפרה של כמה הוראות מהוראות {{ח:חיצוני|חוק רישוי שירותי התעופה|החוק}} או לפיו, או לפי {{ח:חיצוני|חוק הטיס|חוק הטיס, התשע״א–2011}} – לא יטיל המנהל עיצום כספי יותר מפעם אחת בשל המעשה האמור.

{{ח:סעיף|3|תשלום בשל הליכי אכיפה במדינה זרה}}
{{ח:ת}} הפר מפעיל ישראלי הוראה מהוראות לפי {{ח:חיצוני|חוק רישוי שירותי התעופה|החוק}} המנויה {{ח:חיצוני|חוק רישוי שירותי התעופה#סעיף 10א|בסעיף 10א(ב) עד (ד) לחוק}}, בהפעלת כלי טיס מחוץ לישראל, והוכח להנחת דעתו של המנהל כי המפר שילם תשלום כספי בהליכי אכיפה שנקטה כלפיו רשות מוסמכת במדינה זרה, בשל אותו מעשה, יחולו הוראות אלה:
{{ח:תת|(1)}} היה הסכום שהוכח תשלומו במדינה הזרה שווה לסכום העיצום הכספי שבכוונת המנהל להטיל על המפר בשל ההפרה, או גבוה ממנו – לא יוטל על המפר עיצום כספי לפי הוראות {{ח:חיצוני|חוק רישוי שירותי התעופה|החוק}};
{{ח:תת|(2)}} היה הסכום שהוכח תשלומו במדינה הזרה נמוך מסכום העיצום הכספי שבכוונת המנהל להטיל על המפר בשל ההפרה – יופחת הסכום שהוכח תשלומו כאמור מסכום העיצום הכספי שיש בכוונת המנהל להטיל על המפר.

{{ח:סעיף|4|פריסת תשלום עיצום כספי}}
{{ח:תת|(א)}} המנהל רשאי, לפי בקשתו של מפר, להורות על פריסת תשלום עיצום כספי, בין אם החליט המנהל על הפחתת סכום העיצום הכספי לפי תקנות אלה ובין אם לאו.
{{ח:תת|(ב)}} הורה המנהל כאמור בתקנת משנה (א), לא יעלה מספר התשלומים על עשרה תשלומים חודשיים; לא שילם המפר תשלום חודשי במועדו, ישלם את העיצום הכספי כולו בפירעון מיידי.

{{ח:חתימות|כ״ד בסיוון התשע״א (26 ביוני 2011)}}
* '''ישראל כ״ץ'''
שר התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]